Diari Oficial de la Generalitat Valenciana


Sumari del DOGV 2734, del 24-04-1996 (1996/838008)

ORDRE de 29 de març de 1996, de la Conselleria de Cultura, Educació i Ciència, per la que es convoca un concurs públic per a la concessió de subvencions per al cofinançament de xicotetes restauracions i conservació del patrimoni artístic immoble.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/03/29/(4)/dof/vci/html**

### Dades del document

Número de DOGV
:   2734

Data del DOGV
:   24-04-1996

Secció del DOGV
:   DISPOSICIONS GENERALS

Número del document
:   1996/838008


Data del document
:   29-03-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 29 de març de 1996, de la Conselleria de Cultura, Educació i Ciència, per la que es convoca un concurs públic per a la concessió de subvencions per al cofinançament de xicotetes restauracions i conservació del patrimoni artístic immoble.   
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en l'article 31.5 la competència exclusiva de la Generalitat Valenciana en matèria de patrimoni històric, artístic, monumental, arquitectònic, arqueològic i científic. Aquestes funcions es van transferir a la Generalitat Valenciana pel Reial Decret 3.066/1983, de 13 d'octubre, i són atribuïdes a la Conselleria de Cultura, Educació i Ciència pel Decret 16/1995, d'11 de juliol, del president de la Generalitat Valenciana.  
A fi de subvencionar les corporacions locals i les institucions privades sense intenció de guany, responsables del patrimoni artístic immoble, i fent ús de les facultats conferides en l'article 35 de la Llei 5/1983, de 30 de desembre, del Govern Valencià,  
ORDENE  
Primer  
Convocar concurs públic per a la concessió de subvencions per al cofinançament de xicotetes restauracions i conservació del patrimoni artístic immoble, i aprovar les bases per les quals es regeix aquesta convocatòria i el model de sol·licitud corresponent, que figuren en els annexos d'aquesta ordre.  
Segon  
L'import total de les subvencions és de 87.221.232 pessetes i serà satisfet a càrrec de l'aplicació pressupostària 56.87.641.13, codi de línia 708/000/96, del pressupost de la Generalitat Valenciana per a l'exercici 1996.  
DISPOSICIONS FINALS  
Primera  
Delegar en la Direcció General de Patrimoni Artístic la facultat de concedir aquestes ajudes i d'establir les resolucions necessàries per al desenvolupament i execució d'aquesta ordre.  
Segona  
Aquesta ordre entrarà en vigor l'endemà de publicar-la el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, s'hi podrà interposar un recurs contenciós administratiu davant el Tribunal Superior de Justícia de la Comunitat Valenciana, després de comunicar-ho a l'òrgan que va dictar l'acte administratiu impugnat, en el termini de dos mesos comptadors de l'endemà de publicar-la, d'acord amb el que es disposa en l'article 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 29 de març de 1996  
El conseller de Cultura, Educació i Ciència,  
FERNANDO VILLALONGA CAMPOS  
ANNEX I  
Bases per a la concessió de subvencions per al cofinançament de xicotetes restauracions i conservació del patrimoni artístic immoble  
Primera. Objecte de la convocatòria  
L'objecte d'aquesta convocatòria és regular la concessió de subvencions per al cofinançament de xicotetes restauracions i conservació del patrimoni artístic immoble.  
Segona. Beneficiaris  
Podran sol·licitar aquestes ajudes els ajuntaments, la resta de corporacions locals i les institucions privades sense intenció de guany de la Comunitat Valenciana.  
Tercera. Sol·licituds  
1. El termini per a la presentació de sol·licituds, el model de les quals figura com a annex II d'aquesta ordre, serà de 20 dies hàbils comptadors des de l'endemà de publicar-la el Diari Oficial de la Generalitat Valenciana.  
2. Les sol·licituds aniran acompanyades dels següents documents:  
a) Projecte tècnic o memòria valorada de les obres que es pretenen realitzar.  
b) Declaració jurada de la plena disponibilitat dels terrenys i de l'immoble.  
c) Compromís de cofinançament de l'obra a realitzar, adoptat per l'òrgan competent de la corporació local o entitat sense intenció de guany.  
3. Les sol·licituds s'adreçaran a la Conselleria de Cultura, Educació i Ciència, Direcció General de Patrimoni Artístic, i hauran de presentar-se al Registre General d'aquesta Conselleria, a les direccions territorials de Cultura i Educació, als centres d'informació de l'Oficina d'Informació, Iniciatives i Reclamacions de la Generalitat Valenciana, o a través de qualsevol dels mitjans fixats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4. Si la sol·licitud no inclou totes les dades exigides o manca documentació acreditativa, es demanarà a l'interessat que, en el termini de 10 dies, solucione aquests defectes, amb l'advertiment que, altrament, la sol·licitud serà arxivada.  
5. Aquelles peticions de subvenció presentades abans de l'entrada en vigor d'aquesta ordre, si no volen acollir-s'hi hauran de ser sol·licitades de nou en la forma i el termini previstos en la dita ordre.  
Quarta. Criteris de prioritat  
Per a la concessió d'aquestes ajudes, es tindran en compte els següents criteris de prioritat:  
a) Intervencions que afecten immobles declarats o amb expedient incoat per a la seua declaració com a bé d'interés cultural i, també, aquells inclosos en catàlegs aprovats d'acord amb la normativa urbanística i els que a parer de la comissió d'avaluació tinguen els valors necessaris per a salvaguardar-los.  
b) Intervencions i actuacions urgents de consolidació o conservació d'elements molt deteriorats i de difícil conservació per mitjans habituals.  
c) Major grau de cofinançament.  
En aquelles intervencions que afecten a béns de titularitat eclesiàstica diocesana o d'ordres religioses, la priorització serà fixada per la Permanent de la Comissió Mixta Església Catòlica i Generalitat Valenciana.  
Cinquena. Comissió d'avaluació  
La proposta de concessió d'ajudes correspondrà a la comissió d'avaluació, que serà presidida pel cap del Servei de Patrimoni Arquitectònic i Mediambiental. En formaran part com a vocals, dos tècnics de la Direcció General de Patrimoni Artístic, un dels quals actuarà com a secretari.  
Sisena. Resolució  
1. Finalitzada la corresponent valoració de les sol·licituds presentades, atenent els informes emesos pels serveis corresponents, la comissió elevarà una proposta a la directora general de Patrimoni Artístic, qui resoldrà l'adjudicació de les ajudes per delegació del conseller de Cultura, Educació i Ciència. La resolució es publicarà en el Diari Oficial de la Generalitat Valenciana.  
2. La no-resolució en el termini previst per a fer-ho, que serà de tres mesos, produirà efectes jurídics desestimatoris.  
Setena. Obligacions dels beneficiaris  
1. Tots els beneficiaris d'aquestes subvencions estan obligats a:  
a) Acreditar davant la Conselleria de Cultura, Educació i Ciència la realització de l'activitat, així com també el compliment dels requisits i de les condicions que determinen la concessió de la subvenció.  
b) La submissió a les actuacions de control financer que corresponen a la intervenció general, en relació amb la subvenció concedida.  
c) Comunicar a la Conselleria de Cultura, Educació i Ciència l'obtenció de subvencions o ajudes per a la mateixa finalitat, procedent de qualssevol administracions o ens públics.  
d) Acreditar, abans del cobrament i en la forma que determina l'Ordre de 7 de gener de 1991 de la Conselleria d'Economia i Hisenda, que es troben al corrent de les seues obligacions tributàries i davant la Seguretat Social.  
2. Així mateix, els beneficiaris es comprometen a:  
a) Executar les obres d'acord amb el projecte o memòria tècnica presentat i comunicar a la Direcció General de Patrimoni Artístic qualsevol modificació que se'n faça.  
b) Contractar l'execució de les obres i trametre a la Direcció General de Patrimoni Artístic, un certificat d'adjudicació en els deu dies següents a la seua adopció o, si escau, una còpia del contracte.  
c) Contractar la direcció tècnica qualificada que necessiten les obres.  
d) Finalitzar l'obra abans del dia 30 d'octubre de 1996.  
e) En el cartell de l'obra es farà constar la col·laboració que hi té la Conselleria de Cultura, Educació i Ciència de la Generalitat Valenciana.  
f) Assumir els majors costos que puguen produir-se respecte del preu d'adjudicació, per revisions de preu o per millores, imprevistos o ampliacions.  
3. Els beneficiaris hauran de presentar, abans del 30 d'octubre de 1996, els justificants de despeses realitzades per dur a terme l'activitat.  
   
Vuitena. Regulació del pagament  
1. Abans del pagament els beneficiaris hauran de presentar davant la Direcció General del Patrimoni Artístic el que segueix:  
a) Informe del projecte d'obra emés pel tècnic supervisor, designat a l'efecte per la Direcció General de Patrimoni Artístic.  
b) Certificat de l'acord d'adjudicació de les obres subscrit en el cas de les corporacions locals pel secretari i en la resta de casos, acord firmat pel responsable de la institució. En el procés d'adjudicació serà present amb veu i vot un tècnic de la Direcció General de Patrimoni Artístic.  
2. La Conselleria de Cultura, Educació i Ciència es reserva:  
a) La inspecció de les obres per tècnics de la Direcció General de Patrimoni Artístic.  
b) La potestat de nomenar un representant en l'acta de replantejament i de recepció provisional.  
3. El pagament de l'ajuda concedida es farà efectiu després de l'aportació pel beneficiari d'aquesta, abans del 30 d'octubre de 1996, de la següent documentació:  
a) Certificat d'obres o justificant de pagament en triple exemplar, subscrits pel tècnic director que tinga, amb la firma del representant de l'empresa adjudicatària i, si escau, amb la firma del responsable de la institució i del tècnic supervisor designat a l'efecte per la Direcció General de Patrimoni Artístic. Les certificacions es referiran a obres realment executades, no admetent-se les de pagaments o avançaments a compte per materials, instal·lacions, equips i maquinària.  
b) Les minutes d'honoraris de redacció del projecte o de direcció d'obra es podran justificar integrades en els certificats d'obres, sempre que el seu cost siga inclòs en l'import total de l'actuació subvencionada.  
Novena. Modificació de la resolució de concessió  
Tota alteració de les condicions tingudes en compte per a la concessió de la subvenció i, en qualsevol cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions mai no podrà ser d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenvolupar pel beneficiari.  
Deu. Reintegrament de quantitats percebudes  
Caldrà el reintegrament de les quantitats percebudes i l'exigència de l'interés de demora des del moment del pagament de la subvenció en els següents casos:  
a) Incompliment de l'obligació de justificació.  
b) Obtenir la subvenció sense reunir les condicions requerides per a fer-ho.  
c) Incompliment de la finalitat per a la qual la subvenció va ser concedida.  
d) Incompliment de les condicions imposades als beneficiaris amb motiu de la concessió de la subvenció.  
Igualment, en el supòsit descrit en el paràgraf segon de la base novena, quan la subvenció principal siga de la Generalitat Valenciana caldrà el reintegrament de l'excés obtingut sobre el cost de l'activitat desenvolupada.  
ANNEX II  
(Nom i cognoms) ... en nom i representació d ..., amb domicili a ..., carrer d ..., número ..., DP ..., telèfon per a comunicacions ..., conec l'Ordre de ... de ... de 1996, de la Conselleria de Cultura, Educació i Ciència, publicada en el Diari Oficial de la Generalitat Valenciana número ..., per la que es convoquen ajudes per al cofinançament de xicotetes restauracions i conservació del patrimoni artístic immoble i, també, les condicions fixades en les bases, em compromet a acceptar-les i sol·licite una ajuda per a l'entitat que represente.  
La sol·licitud d'ajuda econòmica és d ... pessetes.  
A) Aquesta ajuda se sol·licita per a l'execució d'obres a ..., per un import global d ... pessetes, raó per la qual aporte la següent documentació:  
a) Projecte tècnic o memòria valorada de les obres que es pretenen realitzar.  
b) Declaració jurada de la plena disponibilitat dels terrenys i de l'immoble.  
c) Compromisos de cofinançament adoptat per l'òrgan competent de la corporació local o entitat sense intenció de guany.  
A més aporte:  
- Entitat bancària i número de compte corrent.  
Lloc, data i firma  
Conselleria de Cultura, Educació i Ciència  
Direcció General de Patrimoni Artístic


Còpia Permalink ELI